Period: Old Babylonian
Genre: Literary
Transliteration:
<SURFACE>
lu₂-ulu₃ nam-mah diŋir-ra-na zid-de₃-eš-še₃ he₂-em-me
ŋuruš-e inim diŋir-ra-na kug-ge-eš he₂-em-i-i
kalam zid-de-a uŋ₃ dur₂-ru-na-bi gu-gin₇ ha-ba-si-il-e
{ŋiš}balaŋ di ušur gu₅-li-ni ur₅ hu-mu-un-na-bur₂-e
šag₄...he₂-eb-huŋ-e
...he₂-ni-ib-be₂
...he₂-aŋ₂-e
ka i-si-iš ŋal₂-la-ni šag₄ diŋir-ra-na he₂-em-huŋ-e
lu₂-ulu₃ diŋir-da nu-me-a u₂-gu₇ la-ba-ak-e
ŋuruš-e a₂-ni ki-lul-la hul la-ba-e-ŋa₂-ŋa₂
...a₂-sag₃ du-lum gig-ga ud im-ma-ni-in-zal
...<unk> nam-tar-e su-gu₇-e...mu-un-ni-ib-te
...gig-ga umuš-bi mu-suh₃...na mu-un-dul
a-ga-e šu hul mu-ni-ib-dug₄...še₃
šul-e igi diŋir-ra-na
ŋuruš-e a₂ hul ŋar-ra-na er₂ gig i₃-še₈-še₈
ni₂ mu-un-tuku šu-kin si bi₂-in-sa₂
...du-lum-ma-ni <unk> <unk> mi-ni-ib-be₂
...šag₄ kuš₂ si-a-na
...ni er₂ mu-ni-in-ŋar
...kar-ra...
...er₂ gig-ga mu-un-ŋa₂-ŋa₂
...mu-na-da-si
...mu-na-an <unk>...
...mu-ne-du₃
...uš₂-a...<unk>
...mi-ni-in-ŋar
ŋuruš-me-en zu-me-en...si nu-mu-da-sa₂-e
zid dug₄-ga-ŋu₁₀ lul-še₃ i₃-kur₉
lu₂-lul-la-ke₄ u₁₈-lu mu-un-dul šu-kin mu-un-na-dab₅
a₂ nu-zu-ŋu₁₀ ma-ra-pe-la₂-en
du-lum-ma ki gibil-gibil-la-bi saŋ-e-eš mu-e-rig₇
e₂-a u₃-mu-un-kur₉-re-en ur₅ mu-uš₂
ŋuruš-me-en sila-še₃ um-e₃-en šag₄ mu-un-sag₃
šul-me-en sipad zid-ŋu₁₀ mu-da-ib₂ igi erim₂ mu-un-du₈
na-gada-ŋu₁₀ lu₂-erim₂ nu-me-en-na a₂ hul ma-kiŋ₂-kiŋ₂
dub₃-sa-ŋu₁₀ inim gen₆-na na-ma-ab-be₂
gu₅-li-ŋu₁₀ inim zid dug₄-ga-ŋu₁₀-uš lul ma-ši-ŋa₂-ŋa₂
lu₂-lul-la-ke₄ inim teš₂ mu-un-dug₄
diŋir-ŋu₁₀ nu-mu-na-ni-ib-gi₄-gi₄-in
umuš-ŋu₁₀ ba-an-ta <unk> un
hul-ŋal₂-e inim teš₂ mu-du
mu-un-ib₂-en ud-gin₇ mu-un-du₃ šag₄ hul mu-un-dim₂
gal-an-zu-me-en šul nu-zu-ra a-na-aš mu-un-na-la₂-en
zu-me-en <unk> lu₂ nu-zu-ka a-na-aš mu-un-na-la₂-en
ninda i₃-ŋal₂-ŋal₂ su-gu₇ ninda-ŋu₁₀-um
ud uŋ₃ šar₂-re ha-la ba-ba du-lum ha-la ba-ŋu₁₀-um
šeš...in mu-un-dub₂...hul mu-un-dim₂
...ga-ŋu₁₀...
...<unk> šu mu-un-zi-zi
...an-da-tum₂-mu
...erim₂ igi-ŋal₂ nu-tuku-e im mu-sar-sar-re
...<unk> sumur-bi...kiŋ₂-kiŋ₂
kaskal-la <unk>...la-bi ŋiš-gin₇ mu-un-kud-e
ugula-a a-ga...
nu-banda₃-ŋu₁₀...<unk>...
diŋir-ŋu₁₀...igi-zu-še₃...
ga-mu-ra-ab-dug₄ er₂-ŋu₁₀ dirig inim-ŋu₁₀ šag₄-ne-ša₄
ga-ra-ni-ib-dug₄ a-ra₂-ŋa₂ niŋ₂-hul-bi gu-gin₇ ga-mu-ra-si-il
niŋ₂ ak-en suh₃-a-bi...
ŋiš-hur-ŋa₂ gal-an-zu hu-mu-un...niŋ₂ er₂ nu-gul-lu-dam
gu₅-li-ŋu₁₀-ur₂ mu-na-an-la₂-en
dub₃-sa-ŋu₁₀-ur₂ a-ga-še₃ mu-un-ši-gi₄-in
a₂-še ama ugu-ŋu₁₀ er₂-ŋu₁₀ igi-zu-še₃ na-an-gul-e
nin₉-ŋu₁₀ balaŋ di ad dug₃ na-nam
niŋ₂ ak šu hul dug₄-ga-ŋu₁₀ er₂-ra ha-ra-ni-ib-be₂
dam-ŋu₁₀ du-lum-ŋu₁₀ girid₂...ha-ra-ni-ib-pad₃-pad₃-de₃
nar šir₃ zu-e nam-tar gig-ga-ŋu₁₀ gu-gin₇ ha-ra-si-il-e
diŋir-ŋu₁₀ kalam-e ud ba-zalag ŋa₂-ar ud ma-ku₁₀-ku₁₀
ud zalag-ga ud hi-da-gin₇...<unk>...
er₂ a-nir šag₄ sag₃ ur₅ uš₂-a šag₄-ga mu-un-ŋa₂-ŋa₂
du-lum-e dumu er₂ pad₃-da-gin₇ šu mu-un-dul-dul-e
nam-tar-ra šu-ba igi mi-ni-in-kur₂ zi-ŋu₁₀ mi-ni-tum₃-tum₃
su-ŋa₂ a₂-sag₃ niŋ₂ hul ŋal₂-e a...
a-ra₂-ŋa₂ niŋ₂-gig-ga-bi šu hul...
ma-mu₂-da sag₉-ga igi li-bi₂-du₈-ru-un
ud šu₂-uš-e maš₂-ŋi₆ nu-ŋar-ra ŋa₂-la nu-mu-ta-dag-ge
šag₄ sag₃-e dam-bi nu-me-en-na gu₂-da in-da-la₂ a...
zarah-e dumu tur-bi nu-me-en-na ur₂ mu-ub-tal₂-tal₂
a-nir ulu₃ ak-gin₇ mu-un-sig₁₀ šu...
šeš-ŋu₁₀ u₈-e-a im-ma-ab-dug₄
...
...<unk> <unk>...<unk>...
...<unk>...<unk>
...ba-sag₃-ge-en
...saŋ mu-il₂
...zi mu-ni-in-tum₃-tum₃
...mu-ni...
...<unk>...en
...pad₃-de₃
...im-mi-ib <unk>
...
...mu-še₈-še₈...
diŋir-ŋu₁₀ za-e a-a ugu-ŋu₁₀-me-en igi-ŋu₁₀...
ab₂ zid diŋir arhuš-a šag₄-ne-ša₄ a₂ nun...
en-na-me-še₃ en₃-ŋu₁₀ nu-tar-re-en ki-ŋu₁₀ nu-kiŋ₂-kiŋ₂-en
gud-gin₇ ga-ši-ib-zig₃ nu-mu-ra-ab-zig₃-ge-en₆
us₂ zid nu-mu-ub-dab₅-be₂-en
mi-ni-ib-be₂-ne šul gal-an-zu-ne inim zid si sa₂
ud na-me dumu nam-tag nu-tuku ama-a-ni nu-tu-ud
kuš₂ la-ba-sa₂ erin₂ nam-tag nu-tuku ul-ta nu-ŋal₂-la-am₃
diŋir-ŋu₁₀ ha-lam-ma niŋ₂ saŋ-bi-še₃ mu-da-ab-sud-da-ŋu₁₀
niŋ₂ bur₂-ra...bi igi-zu-še₃ ŋe₂₆-e bi₂-ak-a-ŋu₁₀
ŋuruš na-an-šeŋ₆-ŋe₂₆ kug-zu-a inim hi-li-a he₂-ni-be₇
ud nu-sikil a₂-ŋa₂ nu₂-a-ŋa₂ igi-zu-še₃ ha-ba-ab-dib-be₂-en
nu-ku₃-ug nu-dadag-ŋu₁₀-ne iri silim-ba ha-ba-tag-ge-en
ud ib₂-ba šag₄ hul du₃-a zu inim hi-li-a he₂-ni-be₇
ud su-mu-ug...tab₂-tab₂-ba zu e-ne hul₂-la hu-mu-dug₄
diŋir-ŋu₁₀...nam-tag-ŋu₁₀ igi-ŋu₁₀ u₃-mi-zu
kan₄ iri-ka ha-lam-ma-bi dili bad-bi ga-am₃-dug₄
ŋuruš-me-en ka tar nam-tag-ŋu₁₀ igi-zu-še₃ ga-si-il
unken-e u₂ <unk> muru₉-gin₇ hu-mu-ub-šeŋ₃-šeŋ₃-e
e₂-zu ama šag₄-ne-ša₄-ŋu₁₀ er₂-ŋu₁₀ he₂-še₈...
šul-me-en arhuš šag₄-ne-ša₄-a-ŋu₁₀ šag₄ kug-zu...
ŋuruš-me-en šag₄ i-zi ni₂ ri-a-zu ki-bi ha-ma-gi₄-gi₄
lu₂-ulu₃ er₂ gig-ga šeš₂-a-ni diŋir-ra-ni ŋiš ba-an-tuku-am₃
ŋuruš-ra a-nir ŋal₂ i-si-iš la₂-la₂-a-ni šag₄ diŋir-ra-na u₃-mu-un-na-huŋ
inim zid inim kug-ga dug₄-ga-ni diŋir-ra-ni šu ba-ši-in-ti
ŋuruš-e inim a-ra-zu-a mi-ni-in-zu-a-ni
šudu₃ ku₃-ug su diŋir-ra-na-ka i₃ li i₃-ak
diŋir-ra-ni inim hul-ŋal₂-ta šu-ni ba-ra-an-gid₂
šag₄ sag₃-ge dam-bi nu-me-en-na gu₂ in-da-la₂-e a šeŋₓ(|IM.A|)...
zarah-e a₂ mu-ni-tal₂-tal₂-la lil₂-še₃ im-mi-in-sag₃
...<unk>{ki} ak-gin₇ mu-un-sig₁₀-ga sug-ge₄ im-mi-in-gu₇
...su-a-na mu-un-ŋal₂-la bu₃ mu-na-an-ak
ŋuruš-a du-lum-ma-ni hul₂-la mu-ni-in-kur₉
{d}udug sag₁₀ ka-e en-nu-uŋ₃ ak maškim mu-un-da-an-tab
{d}lamma{d}lamma igi sag₉ mu-na-an-šum₂
...nam-mah diŋir-ra-na zid-de₃-eš-še₃...
...mi-ni-ib-e₃-eš...<unk> bi₂-zu-zu...
...
...zi-bi ga-i-i
...za-ra {d}utu e₃-gin₇ igi-ŋu₁₀ he₂-mu-e-ši-ni-ŋal₂
...UN ŋiškim til₃-la-gin₇ a₂ nun he₂-me-te-ŋal₂
diŋir-ŋu₁₀ igi zid nam-til₃-la-zu su₃-ud-še₃ he₂-me-du₈
...kug-kug-ga-zu...ga-an-pad₃-pad₃
...a zig₃-zu...ha-ma-gi₄-gi₄
...he₂-mu-e-du₈
...ha-ma-huŋ-e
ŋiš-gi₄-ŋal₂
er₂-šag₄-ne-ša₄
diŋir lu₂-ulu₃-kam

Cuneiform:
<SURFACE>
𒇽𒍇𒉆𒈤𒀭𒊏𒈾𒍣𒉈𒌍𒂠𒃶𒅎𒈨
𒄨𒂊𒅗𒀭𒊏𒈾𒆬𒄀𒌍𒃶𒅎𒄿𒄿
𒌧𒍣𒁲𒀀𒌧𒂉𒊒𒈾𒁉𒄖𒁶𒄩𒁀𒋛𒅋𒂊
𒄑𒁆𒁲𒇳𒊬𒆪𒇷𒉌𒄯𒄷𒈬𒌧𒈾𒁔𒂊
𒊮...𒃶𒅁𒂠𒂊
...𒃶𒉌𒅁𒁉
...𒃶𒉘𒂊
𒅗𒄿𒋛𒅖𒅅𒆷𒉌𒊮𒀭𒊏𒈾𒃶𒅎𒂠𒂊
𒇽𒍇𒀭𒁕𒉡𒈨𒀀𒌑𒅥𒆷𒁀𒀝𒂊
𒄨𒂊𒀉𒉌𒆠𒈜𒆷𒅆𒌨𒆷𒁀𒂊𒂷𒂷
...𒀉𒉺𒁺𒈝𒍼𒂵𒌓𒅎𒈠𒉌𒅔𒉌
...<unk>𒉆𒋻𒂊𒋢𒅥𒂊...𒈬𒌧𒉌𒅁𒋼
...𒍼𒂵𒌆𒁉𒈬𒄗...𒈾𒈬𒌧𒌋𒌆
𒀀𒂵𒂊𒋗𒅆𒌨𒈬𒉌𒅁𒅗...𒂠
𒂄𒂊𒅆𒀭𒊏𒈾
𒄨𒂊𒀉𒅆𒌨𒃻𒊏𒈾𒀀𒅆𒍼𒉌𒋁𒋁
𒉎𒈬𒌧𒌇𒋗𒆥𒋛𒉈𒅔𒁲
...𒁺𒈝𒈠𒉌<unk><unk>𒈪𒉌𒅁𒁉
...𒊮𒊨𒋛𒀀𒈾
...𒉌𒀀𒅆𒈬𒉌𒅔𒃻
...𒋼𒀀𒊏...
...𒀀𒅆𒍼𒂵𒈬𒌧𒂷𒂷
...𒈬𒈾𒁕𒋛
...𒈬𒈾𒀭<unk>...
...𒈬𒉈𒆕
...𒌀𒀀...<unk>
...𒈪𒉌𒅔𒃻
𒄨𒈨𒂗𒍪𒈨𒂗...𒋛𒉡𒈬𒁕𒁲𒂊
𒍣𒅗𒂵𒈬𒈜𒂠𒉌𒆭
𒇽𒈜𒆷𒆤𒍇𒇻𒈬𒌧𒌋𒌆𒋗𒆥𒈬𒌧𒈾𒆪
𒀉𒉡𒍪𒈬𒈠𒊏𒉿𒇲𒂗
𒁺𒈝𒈠𒆠𒉋𒉋𒆷𒁉𒊕𒂊𒌍𒈬𒂊𒉺𒄸𒁺
𒂍𒀀𒅇𒈬𒌧𒆭𒊑𒂗𒄯𒈬𒌀
𒄨𒈨𒂗𒋻𒂠𒌝𒌓𒁺𒂗𒊮𒈬𒌧𒉺
𒂄𒈨𒂗𒉺𒇻𒍣𒈬𒈬𒁕𒌈𒅆𒉈𒊒𒈬𒌧𒂃
𒈾𒃰𒈬𒇽𒉈𒊒𒉡𒈨𒂗𒈾𒀉𒅆𒌨𒈠𒆥𒆥
𒄭𒊓𒈬𒅗𒄀𒈾𒈾𒈠𒀊𒁉
𒆪𒇷𒈬𒅗𒍣𒅗𒂵𒈬𒍑𒈜𒈠𒅆𒂷𒂷
𒇽𒈜𒆷𒆤𒅗𒌨𒈬𒌧𒅗
𒀭𒈬𒉡𒈬𒈾𒉌𒅁𒄄𒄄𒅔
𒌆𒈬𒁀𒀭𒋫<unk>𒌧
𒅆𒌨𒅅𒂊𒅗𒌨𒈬𒁺
𒈬𒌧𒌈𒂗𒌓𒁶𒈬𒌧𒆕𒊮𒅆𒌨𒈬𒌧𒁶
𒃲𒀭𒍪𒈨𒂗𒂄𒉡𒍪𒊏𒀀𒈾𒀸𒈬𒌧𒈾𒇲𒂗
𒍪𒈨𒂗<unk>𒇽𒉡𒍪𒅗𒀀𒈾𒀸𒈬𒌧𒈾𒇲𒂗
𒃻𒉌𒅅𒅅𒋢𒅥𒃻𒈬𒌝
𒌓𒌧𒊹𒊑𒄩𒆷𒁀𒁀𒁺𒈝𒄩𒆷𒁀𒈬𒌝
𒋀...𒅔𒈬𒌧𒂀...𒅆𒌨𒈬𒌧𒁶
...𒂵𒈬...
...<unk>𒋗𒈬𒌧𒍣𒍣
...𒀭𒁕𒁺𒈬
...𒉈𒊒𒅆𒅅𒉡𒌇𒂊𒅎𒈬𒊬𒊬𒊑
...<unk>𒊨𒁉...𒆥𒆥
𒆜𒆷<unk>...𒆷𒁉𒄑𒁶𒈬𒌧𒋻𒂊
𒉺𒀀𒀀𒂵...
𒉡𒌉𒈬...<unk>...
𒀭𒈬...𒅆𒍪𒂠...
𒂵𒈬𒊏𒀊𒅗𒀀𒅆𒈬𒋛𒀀𒅗𒈬𒊮𒉈𒁺
𒂵𒊏𒉌𒅁𒅗𒀀𒁺𒂷𒃻𒅆𒌨𒁉𒄖𒁶𒂵𒈬𒊏𒋛𒅋
𒃻𒀝𒂗𒄗𒀀𒁉...
𒄑𒄯𒂷𒃲𒀭𒍪𒄷𒈬𒌧...𒃻𒀀𒅆𒉡𒄢𒇻𒁮
𒆪𒇷𒈬𒌫𒈬𒈾𒀭𒇲𒂗
𒄭𒊓𒈬𒌫𒀀𒂵𒂠𒈬𒌧𒅆𒄄𒅔
𒀉𒊺𒂼𒌋𒅗𒈬𒀀𒅆𒈬𒅆𒍪𒂠𒈾𒀭𒄢𒂊
𒎐𒈬𒁆𒁲𒀜𒄭𒈾𒉆
𒃻𒀝𒋗𒅆𒌨𒅗𒂵𒈬𒀀𒅆𒊏𒄩𒊏𒉌𒅁𒁉
𒁮𒈬𒁺𒈝𒈬𒄌...𒄩𒊏𒉌𒅁𒅆𒊒𒅆𒊒𒉈
𒈜𒂡𒍪𒂊𒉆𒋻𒍼𒂵𒈬𒄖𒁶𒄩𒊏𒋛𒅋𒂊
𒀭𒈬𒌧𒂊𒌓𒁀𒌓𒂷𒅈𒌓𒈠𒈪𒈪
𒌓𒌓𒂵𒌓𒄭𒁕𒁶...<unk>...
𒀀𒅆𒀀𒉪𒊮𒉺𒄯𒌀𒀀𒊮𒂵𒈬𒌧𒂷𒂷
𒁺𒈝𒂊𒌉𒀀𒅆𒅆𒊒𒁕𒁶𒋗𒈬𒌧𒌋𒌆𒌋𒌆𒂊
𒉆𒋻𒊏𒋗𒁀𒅆𒈪𒉌𒅔𒉽𒍣𒈬𒈪𒉌𒉐𒉐
𒋢𒂷𒀉𒉺𒃻𒅆𒌨𒅅𒂊𒀀...
𒀀𒁺𒂷𒃻𒍼𒂵𒁉𒋗𒅆𒌨...
𒈠𒊬𒁕𒊷𒂵𒅆𒇷𒉈𒂃𒊒𒌧
𒌓𒋙𒍑𒂊𒈧𒈪𒉡𒃻𒊏𒂷𒆷𒉡𒈬𒋫𒁖𒄀
𒊮𒉺𒂊𒁮𒁉𒉡𒈨𒂗𒈾𒄘𒁕𒅔𒁕𒇲𒀀...
𒊕𒉺𒆸𒂊𒌉𒌉𒁉𒉡𒈨𒂗𒈾𒌫𒈬𒌒𒉿𒉿
𒀀𒉪𒍇𒀝𒁶𒈬𒌧𒋧𒋗...
𒋀𒈬𒇇𒂊𒀀𒅎𒈠𒀊𒅗
...
...<unk><unk>...<unk>...
...<unk>...<unk>
...𒁀𒉺𒄀𒂗
...𒊕𒈬𒅍
...𒍣𒈬𒉌𒅔𒉐𒉐
...𒈬𒉌...
...<unk>...𒂗
...𒅆𒊒𒉈
...𒅎𒈪𒅁<unk>
...
...𒈬𒋁𒋁...
𒀭𒈬𒍝𒂊𒀀𒀀𒌋𒅗𒈬𒈨𒂗𒅆𒈬...
𒀖𒍣𒀭𒃣𒀀𒊮𒉈𒁺𒀉𒉣...
𒂗𒈾𒈨𒂠𒇷𒈬𒉡𒋻𒊑𒂗𒆠𒈬𒉡𒆥𒆥𒂗
𒄞𒁶𒂵𒅆𒅁𒍣𒉡𒈬𒊏𒀊𒍣𒄀𒅔
𒍑𒍣𒉡𒈬𒌒𒆪𒁉𒂗
𒈪𒉌𒅁𒁉𒉈𒂄𒃲𒀭𒍪𒉈𒅗𒍣𒋛𒁲
𒌓𒈾𒈨𒌉𒉆𒋳𒉡𒌇𒂼𒀀𒉌𒉡𒌅𒌓
𒊨𒆷𒁀𒁲𒂟𒉆𒋳𒉡𒌇𒌌𒋫𒉡𒅅𒆷𒀀𒀭
𒀭𒈬𒄩𒇴𒈠𒃻𒊕𒁉𒂠𒈬𒁕𒀊𒋤𒁕𒈬
𒃻𒁔𒊏...𒁉𒅆𒍪𒂠𒂷𒂊𒉈𒀝𒀀𒈬
𒄨𒈾𒀭𒉈𒂷𒆬𒍪𒀀𒅗𒄭𒇷𒀀𒃶𒉌𒉈
𒌓𒉡𒂖𒀉𒂷𒈿𒀀𒂷𒅆𒍪𒂠𒄩𒁀𒀊𒁳𒁉𒂗
𒉡𒆬𒊌𒉡𒌓𒌓𒈬𒉈𒌷𒁲𒁀𒄩𒁀𒋳𒄀𒂗
𒌓𒌈𒁀𒊮𒅆𒌨𒆕𒀀𒍪𒅗𒄭𒇷𒀀𒃶𒉌𒉈
𒌓𒋢𒈬𒊌...𒄉𒄉𒁀𒍪𒂊𒉈𒄾𒆷𒄷𒈬𒅗
𒀭𒈬...𒉆𒋳𒈬𒅆𒈬𒅇𒈪𒍪
𒆍𒌷𒅗𒄩𒇴𒈠𒁉𒀸𒁁𒁉𒂵𒀀𒀭𒅗
𒄨𒈨𒂗𒅗𒋻𒉆𒋳𒈬𒅆𒍪𒂠𒂵𒋛𒅋
𒌺𒂊𒌑<unk>𒅎𒂂𒁶𒄷𒈬𒌒𒀀𒀭𒀀𒀭𒂊
𒂍𒍪𒂼𒊮𒉈𒁺𒈬𒀀𒅆𒈬𒃶𒋁...
𒂄𒈨𒂗𒃣𒊮𒉈𒁺𒀀𒈬𒊮𒆬𒍪...
𒄨𒈨𒂗𒊮𒄿𒍣𒉎𒊑𒀀𒍪𒆠𒁉𒄩𒈠𒄄𒄄
𒇽𒍇𒀀𒅆𒍼𒂵𒋁𒀀𒉌𒀭𒊏𒉌𒄑𒁀𒀭𒌇𒀀𒀭
𒄨𒊏𒀀𒉪𒅅𒄿𒋛𒅖𒇲𒇲𒀀𒉌𒊮𒀭𒊏𒈾𒅇𒈬𒌧𒈾𒂠
𒅗𒍣𒅗𒆬𒂵𒅗𒂵𒉌𒀭𒊏𒉌𒋗𒁀𒅆𒅔𒋾
𒄨𒂊𒅗𒀀𒊏𒍪𒀀𒈪𒉌𒅔𒍪𒀀𒉌
𒆃𒆬𒊌𒋢𒀭𒊏𒈾𒅗𒉌𒇷𒉌𒀝
𒀭𒊏𒉌𒅗𒅆𒌨𒅅𒋫𒋗𒉌𒁀𒊏𒀭𒁍
𒊮𒉺𒄀𒁮𒁉𒉡𒈨𒂗𒈾𒄘𒅔𒁕𒇲𒂊𒀀𒅎𒀀...
𒊕𒉺𒆸𒂊𒀉𒈬𒉌𒉿𒉿𒆷𒆤𒂠𒅎𒈪𒅔𒉺
...<unk>𒆠𒀝𒁶𒈬𒌧𒋧𒂵𒆹𒄄𒅎𒈪𒅔𒅥
...𒋢𒀀𒈾𒈬𒌧𒅅𒆷𒅤𒈬𒈾𒀭𒀝
𒄨𒀀𒁺𒈝𒈠𒉌𒄾𒆷𒈬𒉌𒅔𒆭
𒀭𒌜𒅆𒂟𒅗𒂊𒂗𒉡𒌧𒀝𒉺𒁽𒈬𒌧𒁕𒀭𒋰
𒀭𒆗𒀭𒆗𒅆𒊷𒈬𒈾𒀭𒋧
...𒉆𒈤𒀭𒊏𒈾𒍣𒉈𒌍𒂠...
...𒈪𒉌𒅁𒌓𒁺𒌍...<unk>𒉈𒍪𒍪...
...
...𒍣𒁉𒂵𒄿𒄿
...𒍝𒊏𒀭𒌓𒌓𒁺𒁶𒅆𒈬𒃶𒈬𒂊𒅆𒉌𒅅
...𒌧𒅆𒁾𒋾𒆷𒁶𒀉𒉣𒃶𒈨𒋼𒅅
𒀭𒈬𒅆𒍣𒉆𒋾𒆷𒍪𒋤𒌓𒂠𒃶𒈨𒂃
...𒆬𒆬𒂵𒍪...𒂵𒀭𒅆𒊒𒅆𒊒
...𒀀𒍣𒍪...𒄩𒈠𒄄𒄄
...𒃶𒈬𒂊𒂃
...𒄩𒈠𒂠𒂊
𒄑𒄄𒅅
𒀀𒅆𒊮𒉈𒁺
𒀭𒇽𒍇𒄰